./data/stoa0261/stoa0002/stoa0261.stoa0002.perseus-lat2.xml
Sidonius Apollinaris
hi nimirum sunt recurrentes, quimetro stante neque litteris loco motis ut ab exordio ad terminum, sic afine releguntur ad summum  sic est illud antiquum:Roma tibi subito motibus ibit amor Et illud:Sole medere pede, ede perede melos Nec non habentur pro recurrentibus, qui pedum lege servata etsi nonper singulos apices, per singula tamen verba replicantur, ut est unumdistichon meum (qualia reor equidem legi multa multorum), quod de rivulo lusi, qui repentino procellarum pastus illapsu publicumque aggeremconfragoso diluvio supergressus subdita viae culta inundaverat, quamquam depositurus insanam mox abundantiam, quippe quam pluviis appendicibusintumescentem nil superna venae perennis pondera inflarent igitur istic (nam viator adveneram), dum magis ripam quam vadumquaero, tali iocatus epigrammate per turbulenti terga torrentis hissaltem pedibus incessi:Praecipiti modo quod decurrit tramite flumentempore consumptum iam cito deficiet Hoc si recurras, ita legitur:Deficiet cito iam consumptum tempore flumen,tramite decurrit quod modo praecipiti En habes versus, quorum syllabatim mirere rationem  ceterum pompam, quam non habent, non docebunt  sufficienter indicasse me suspicor quod turequirendum existimasti simile quiddam facis et ipse, si proposita restituas eque diversoquae repeteris expedias  namque imminet tibi thematis celeberrimi votiva redhibitio, laus videlicet peroranda, quam edideras, Caesaris Iulii quae materia tam grandis est, ut studentum si quis fuerit illecopiosissimus, nihil amplius in ipsa debeat cavere, quam ne quid minusdicat  nam si omittantur quae de titulis dictatoris invicti scriptaPatavinis sunt voluminibus, quis opera Suetonii, quis Iuventii Martialis historiam quisve ad extremum Balbi ephemeridem fando adaequaverit?sed tuis ceris haec reservamus  officii magis est nostri auditoribusscamna componere, praeparare aures fragoribus intonaturis, dumquevirtutes tu dicis alienas, nos tuas dicere  neque vereare me quospiamiudices Catonianos advocaturum, qui modo invidiam, modo ignorantiam suam factae severitatis velamine tegant, quamquam imperitis venia debetur;ceterum quisquis ita malus est, ut intelligat bene scripta nec tamenlaudet, hunc boni intellegunt nec tamen laudant Proinde curas tuas hoc metu absolvo: faventes audient cuncti, cunctifoventes, gaudiisque, quae facies recreatus, una fruemur  nam pleriquelaudabunt facundiam tuam, plurimi ingenium, toti pudorem  non enim minus laudi feretur adulescentem vel, quod est pulchrius, paene adhuc puerumde palaestra publici examinis tam morum referre suffragia quamlitterarum  vale